Feliciano Crespo Bello

Feliciano Crespo Bello, nado en Ortigueira o 24 de xaneiro de 1913 e finado no mesmo concello o 12 de abril de 1976, foi un político galego.

 Traxectoria 
Comezou a traballar no Banco de La Coruña de Ortigueira en 1928. Fixo a carreira de Dereito por libre en Oviedo entre 1930 e 1936. Xefe de Falange Española de Ortigueira, logo do golpe de Estado do 18 de xullo de 1936 participou nas tomas de Cariño e Cedeira a finais de xullo e na execución de máis de setenta persoas en Ortigueira, Cedeira, Cerdido e Mañón. Foi nomeado concelleiro de Ortigueira e terceiro tenente-alcalde na comisión xestora presidida por Gonzalo Prieto Cao. Colaborou en Era Azul. Fixo estudos de profesor mercantil na Coruña (1939-1942). Foi alcalde de Ortigueira en 1944, deputado provincial e vicepresidente da Deputación. Foi xefe provincial da Hermandad Sindical de Labradores y Ganaderos. Foi elixido procurador en Cortes en 1949 como representante de deputacións provinciais, permanecendo no cargo até 1952. Foi tesoureiro da xunta reitora de UTECO,La Voz de Galicia, 14-4-1976, p. 4. e presidente da Cámara Oficial Sindical Agraria. Finou en Ortigueira o 12 de abril de 1976.Necrolóxica en La Voz de Galicia, 13-4-1976, p. 54.

 Vida persoal 
Casou con María Rosa Rego Fernández en 1944,La Voz de Galicia, 26-8-1944, p. 2. e foi pai de Mª del Carmen, Ramón e Feliciano Crespo Rego.

 Recoñecementos 
 En 1947 foille concedida a Encomenda da Orde do Mérito Agrícola.La Voz de Galicia, 19-12-1947, p. 2.
 Foi nomeado fillo predilecto de Ortigueira en 1948.La Voz de Galicia, 16-3-1948, p. 2.

 Notas 

 Véxase tamén 
 Bibliografía 



 Ligazóns externas 
 De Cunqueiro, Falange, Ortigueira y la memoria histórica 

Categoría:Falanxistas
Categoría:Alcaldes de Ortigueira
Categoría:Alcaldes de Galicia durante o franquismo e a transición
Categoría:Deputados provinciais da Coruña
Categoría:Procuradores en Cortes galegos
Categoría:Nados en Ortigueira
Categoría:Nados en 1913
Categoría:Finados en 1976
Categoría:Personalidades de Galicia sen imaxes